**Pápakörnyéki Önkormányzatok Feladatellátó Társulás**

 **Elnökétől**

 **8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2014. április 1-i ülésére**

**Tisztelt Társulási Tanács!**

A Pápakörnyéki Önkormányzatok Feladatellátó Társulása az általa fenntartott Pápakörnyéki Önkormányzatok Feladatellátó Intézménye útján 35 településen látja el a személyes gondoskodás körébe tartozó házi segítségnyújtás önkormányzati feladatát.

A szociális igazgatásról és a szociális ellátásról szóló 1993. évi III. törvény (továbbiakban. Szoc.tv.) 92.§ (2) bekezdése f) pontja alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.

A térítési díj megállapítására vonatkozó szabályokat és a személyes gondoskodást nyújtó szociális ellátások térítési díjáról szóló 29/1993. (II. 17.) Korm.rendelet, valamint a Magyarország 2014. évi költségvetéséről szóló 2013. évi CCXXX. törvény tartalmazza.

Nemesszalók Község Önkormányzatának Képviselő-testülete 8/2011. (VII. 6.) önkormányzati rendeletével szabályozta a személyes gondoskodást nyújtó szociális ellátások intézményi térítési díját, melyet a 2013. március 23-tól hatályos 3/2013. (III. 12.) önkormányzati rendeletével módosított.

A Szoc.tv 115. § (1) bekezdésében foglaltak alapján a személyes gondoskodás körébe tartozó szociális ellátások intézményi térítési díját a szolgáltatási önköltség és a központi költségvetésről szóló törvényben biztosított támogatás egy főre jutó támogatás összegének különbözetének megfelelően kell megállapítani.

A Szoc.tv. 115.§ (9) bekezdése alapján a szolgáltatási önköltséget a tárgyévre tervezett adatok alapján, tárgyév április 1-ig kell megállapítani, az év közben egy alkalommal korrigálható, ha azt a tárgyidőszaki folyamatok indokolják.

A Szoctv. 115.§ (2) bekezdése alapján a kötelezett által fizetendő térítési díj (személyi térítési díj) összegét az intézményvezető konkrét összegben állapítja meg és arról az ellátást igénylőt az ellátás igénybevételét megelőzően írásban tájékoztatja.

A Pápakörnyéki Önkormányzatok Feladatellátó Társulása 1/2014. (II. 20.) határozatával fogadta el a Társulás 2014. évi költségvetését, ebben az egyes szociális ellátási feladatokra vonatkozó bevételeket és kiadásokat.

A Társulási Tanács ennek keretében döntött arról is, hogy a Társulási Megállapodás alapján egyes feladatokhoz milyen önkormányzati hozzájárulást biztosítanak.

A Szoct. 115. § (9) bekezdése alapján megállapítandó önköltség számítását tehát a Társulás 2014. évi költségvetésnek figyelembe vételével terjesztem be.

**HÁZI SEGÍTSÉGNYÚJTÁS:**

**Kiadások:**

Személyi juttatások: 39.255 e Ft

Munkaadót terhelő járulékok: 10.683 e Ft

Dologi kiadások: 9.064 e Ft

**Kiadások összesen: 59.002 e Ft**

**Önkormányzati hozzájárulás: 3.605 e Ft**

**Előző évi pénzmaradvány felhasználása: 3.591 e Ft**

**Szolgáltatás önköltsége: 51.806 e Ft**

2013. évben ténylegesen ellátottak száma: 203 fő

2014. évben tervezett létszám: 204 fő

Szolgáltatás önköltsége: 51.806.000/204 fő = 253.951 Ft/fő/év

Szolgáltatás önköltsége: 253.951 Ft/fő/év

Normatív hozzájárulás: 188.500 Ft/fő/év

A szolgáltatás önköltsége és a normatív hozzájárulás különbözete: 65.451 Ff/fő/év

Ledolgozott munkaórák száma: 50.200 óra

14 fő X 251 nap X 8 óra = 28112 óra

1 fő X 251 nap X 7 óra = 1757 óra

5 fő X 251 nap X 6 óra = 7530 óra

5 fő X 251 nap X 5 óra = 6275 óra

6 fő X 251 nap X 4 óra = 6024 óra

1 fő X 251 nap X 3 óra = 753 óra

1 fő X 251 nap X 2 óra = 502 óra

65.451Ft X 204 fő = 13.352.004 Ft/év

13.352.004 Ft/50.200 óra = 265 Ft/óra

**Javasolt intézményi térítési díj: 260 Ft/óra**

**CSALÁDSEGÍTÉS**

A családsegítés, mint szociális alapszolgáltatást a Szoctv. 115/A. § (1) bekezdés c) pontja alapján térítésmentesen kell biztosítani.

A jelenleg hatályos, a szociális alapellátás térítési díját megállapító önkormányzati rendelet az intézményi térítési díjat az előterjesztés szerinti összeg szerint állapítja meg.

Kérem a Tisztelt Társulási Tanácsot, hogy az előterjesztést megtárgyalni, s a határozati javaslatot elfogadni szíveskedjék.

Takácsi, 2014. március 26.

 Kunszt Szabolcs

 elnök

**Pápakörnyéki Önkormányzatok Feladatellátó Társulás**

**Társulási Tanács**

**/2014. (IV. 1.) határozata**

A Pápakörnyéki Önkormányzatok Feladatellátó Társulása a szociális igazgatásról és a szociális ellátásról szóló 1993. évi III. törvény 115. § (9) bekezdése alapján 2014. évre vonatkozóan a szociális alapellátás intézményi térítési díját az alábbiak szerint állapítja meg.

**Házi segítségnyújtás:**

Szolgáltatás önköltsége: 253.951 Ft/fő/év

Normatív támogatás összege: 188.500 Ft/fő/év

Önköltség és normatív támogatás különbözete: 65.451 Ff/fő/év

Javasolt intézményi térítési díj: **260 Ft/óra**

Határidő: Azonnal

Felelős: Elnök